***PÁPAKOVÁCSI ÖNKORMÁNYZAT***

***KÉPVISELŐ-TESTÜLETE***

***8596 Pápakovácsi Fő utca 19.***

***Szám***: Pk 28-19/2023.

***Jegyzőkönyv***

***Készült***: Pápakovácsi Község Önkormányzat képviselő-testületének 2023 . július 25-én 16.00 órakor megtartott nyilvános testületi ülésről.

***Az ülés helye:*** Polgármesteri Hivatal

Pápakovácsi Fő utca 19..

***Jelen vannak***: Burghardt Ferenc polgármester

Takács László alpolgármester

Hári Zsuzsanna képviselő

Nagy Szabolcs képviselő (4 fő)

Vándor Zoltán képviselők távolmaradását előzetesen bejelentette.

Tanácskozási joggal részt vett: Kissné Szántó Mária jegyző

Lakosság részéről érdeklődő nem volt.

**Burghardt Ferenc polgármester** köszöntötte a képviselőket. Megállapította, hogy az 5 fő képviselőből 4 fő megjelent, az ülés határozatképes, azt megnyitotta. (jelenléti iv jkv. 1. melléklete)

Javasolta az alábbi napirend elfogadását, a kiküldött meghívóban foglaltaknak megfelelően:

**Napirend**

1. Képviselői keretek felhasználása

(meghivó jkv. 2. melléklete)

A képviselők a javaslattal egyhangúlag egyetértettek, más napirendre javaslat nem volt.

**Napirend tárgyalása**

1. **Képviselői keretek felhasználása**

**Előadó: Burghardt Ferenc polgármester**

**Burghardt Ferenc polgármester** szóbeli előterjesztésben ismertette a napirendet. Mint ismeretes hagyományos falunapi rendezvényüket 2023. július 29-én tartják. Az önkormányzat 2023. évi költségvetésében - (2/2023. (II.15.) önkormányzati rendelet – az előző évekhez hasonlóan – szerepel az un. Képviselői keret, képviselőnként 30 ezer forint összegben, ezt a képviselők bármilyen célra felhasználhatják, akár közösen is megjelölhetnek célt a felhasználásra. Hári Zsuzsanna képviselő jelezte, hogy képviselői keretét a falunapi rendezvény kiadásaihoz szeretné felhasználni, s polgármesterként a saját képviselői keretének felhasználásával csatlakozik a képviselő által jelzett célra történő felhasználáshoz. Igy a falunapi rendezvényhez összesen 60.000 Ft-ot ajánlanak fel. Kérte a véleményeket.

Hozzászólás nem volt, a képviselők egyetértettek a javaslattal.

A polgármester kérte a képviselőket a szavazásra:

Pápakovácsi Község Önkormányzat Képviselő-testülete 4 igen szavazattal – ellenszavazat és tartózkodás nélkül – az alábbi határozatot hozta:

**27/2023. (VII.25.) KT határozat**

1. Pápakovácsi Önkormányzat Képviselő-testülete egyetért azzal, hogy Burghardt Ferenc polgármester és Hári Zsuzsanna képviselő az Önkormányzat 2023. évi költségvetéséről szóló 2/2023. (II.15.) önkormányzati rendelet 2. §. (11)-(12) bekezdésében meghatározott 2023. évi képviselői keretét – összesen 60.000 Ft összegben – a 2023. évi Falunapi rendezvény szervezéséhez és lebonyolításához ajánlja fel.

Több napirend, hozzászólás nem volt, a polgármester a képviselő-testület nyilvános ülését 16.30 órakor bezárta, zárt ülésen folytatták a munkát.

K.m.f.

Burghardt Ferenc Kissné Szántó Mária

polgármester jegyző